
PC Suite for Nokia N-Gage 


Les brukerhåndboken for produktet hvis du vil ha instruksjoner om bruk, stell og 
vedlikehold, i tillegg til viktig sikkerhetsinformasjon. 


Denne veiledningen forklarer hvordan du installerer PC Suite for Nokia N-Gage på en 
kompatibel datamaskin, hvordan du kobler Nokia N-Gage-telefonen til datamaskinen, 
og hvordan du begynner å bruke PC Suite for Nokia N-Gage. Du finner mer detaljert 
informasjon om hvordan du bruker PC Suite, i den elektroniske hjelpen til PC Suite- 

programmene. 


Med PC Suite for Nokia N-Gage kan du: 


dele informasjon mellom datamskinen og telefonen 


ta sikkerhetskopier av telefonfiler for å beskytte data mot at de går tapt eller blir 
ødelagt 


synkronisere kalenderen, kontakter og oppgaver med Microsoft- og Lotus-pro- 
grammer 


kopiere kontakter og kalenderinformasjon fra en annen Nokia-mobiltelefon, No- 
kia-kommunikator eller Palm-enhet til Nokia N-Gage 


konfigurere telefoninnstillingene 


installere programvare på telefonen 

Krav til programvare og maskinvare 


Du trenger følgende når du skal installere og kjøre PC Suite: 


e en kompatibel PC som kjører Windows 98, Windows Me, Windows 2000 med Serv- 
ice Pack 2 eller Windows XP 


e minst 110 MB ledig diskplass 


Hvis du vil koble Nokia N-Gage til PCen, må du ha en Bluetooth-tilkobling: et 
Bluetooth-kort og nødvendig programvare eller innebygd støtte for Bluetooth på 
datamaskinen. Hvis du vil koble Nokia N-Gage til datamaskinen, må Bluetooth- 
programvaren støtte SPP (Serial Port Profile). 


Installere PC Suite 


PC Suite for Nokia N-Gage finner du under delen "Programvare" på CD-ROM-platen 
som følger med pakken PC Suite for Nokia N-Gage. CD-ROM-platen skal starte 
automatisk når du har satt den inn i CD-ROM-stasjonen på datamaskinen. Hvis den 
ikke starter, gjør du følgende: 


1. Klikk på Start-knappen i Windows, pek på Programmer, og velg Windows 
Explorer. 


2. Gå til rotkatalogen på CD-ROM-platen og dobbeltklikk på filen NokiaN-Gage.exe. 
Brukergrensesnittet på CD-ROM-platen åpnes. 


Når grensesnittet på CD-ROM-platen er åpent, gjør du følgende: 


1 Klikk på Programvare. 
2 Velg Installer nå og klikk pà PC Suite for Nokia N-Gage. 

3. Velg språk for installasjonen og klikk på Neste for å starte installeringsveiviseren. 
Denne veiledningen leder deg gjennom installeringsprosessen. Generelt anbefales 
det at du godtar den foreslåtte målmappen og programmappen. 


P Merk: I dialogboksen Dataimport må du kontrollere at det er merket av for 
Installer Nokia Connectivity SDK hvis du vil overføre kalender- og 
kontaktdata fra en annen Nokia-mobiltelefon til din Nokia N-Gage. Hvis du 
ikke installerer Nokia Connectivity SDK-komponenten, kan du bare overføre 
data fra Nokia 9110 Communicator, Palm-enheter, Nokia 7650 eller Nokia 
3650 til Nokia N-Gage. 


pb Merk: | dialogboksen Filoverføring video- og lydkonvertering anbefales 
det at det er merket av for Installer video- og lydkonvertering. Når 
konverteringsprogrammene er installert, konverteres automatisk video- og 
lydformatfiler som du kopierer fra datamaskinen til Nokia N-Gage, til det 
video- og lydformatet telefonen bruker. 


Hvis du ikke har CD-ROM-platen: 
1. Last ned installeringsfilen. 
2. Gå til katalogen der du lastet ned filen, og dobbeltklikk på filen. 


3. Følg instruksjonene på skjermen. 


Koble telefonen til PCen 


Når du bruker PC Suite for første gang, må du koble Nokia N-Gage til datamaskinen. 
Deretter kan du bruke PC Suite uavhengig av om telefonen er koblet til datamaskinen 
eller ikke. 

Se også hjelpeemnene Koble Nokia N-Gage til en datamaskin og Koble fra og koble 
til Nokia N-Gage hvis du vil ha mer informasjon. 


P Merk: Når du kobler din Nokia N-Gage til PCen, synkroniserer PC Suite 
automatisk klokken på Nokia N-Gage med PCen. Du må derfor kontrollere at 
klokken på PCen går riktig. 

P Tips! Kontroller 
ikonene på oppgavelinjen 

Bruke en Bluetooth-tilkobling kia 

tilkoblingsstatusen. 

P Merk: Før du kobler Nokia N-Gage til datamaskinen via Bluetooth for første Tilkoblingsikonet Va 
gang, må du gi et navn til telefonen som skal brukes i en Bluetooth-tilkobling. | , 
Du finner mer informasjon om navngiving av telefonen i brukerhåndboken for endres til Ra nar 
Nokia N-Gage. Kontroller at Bluetooth er aktivert på telefonen for å gjøre det telefonen er koblet til 
mulig å oppdage og koble til Nokia N-Gage. Gå til Verktøy og velg Bluetooth. datamaskinen. 

Velg deretter Bluetooth På. Hvis du vil gjøre det mulig å oppdage telefonen, 
endrer du valget for min telefons synlighet til Alle i Bluetooth-menyen. 


Slik oppretter du en Bluetooth-tilkobling: 


1. Kontroller at Bluetooth-kortet er satt inn på plassen for PC-kort eller 
CompactFlash (CF+), og at programvaren som fulgte med Bluetooth-kortet, er 
installert på datamaskinen, eller kontroller at datamaskinen har innebygd støtte 
for Bluetooth. En seriell port-profil må være opprettet for Bluetooth-kortet på 
datamaskinen. Du finner mer informasjon i brukerdokumentasjonen som fulgte 
med Bluetooth-kortet eller datamaskinen. 


2. Etabler en seriell port-tilkobling mellom Nokia N-Gage og datamaskinen. Du finner 
mer informasjon om hvordan du gjør dette, i brukerdokumentasjonen for 
Bluetooth-programvaren. 

3. Dobbeltklikk på PC Suite Tilkobling-ikonet på oppgavelinjen for å åpne 
dialogboksen Tilkoblingsegenskaper. Kontroller at riktig COM-port er valgt til 
Bluetooth-tilkoblingen. Hvis det ikke er valgt noen port, velger du COM-porten 
med Bluetooth som tilkoblingstype. Legg merke til at du kan velge mer enn en 
COM-port. 


Db Merk: Hvis du ikke kan velge den porten du vil bruke, brukes denne porten av 
et annet PC-program. Hvis du vil bruke PC Suite med denne porten, mà du 
enten lukke det andre programmet eller deaktivere det midlertidig. 


4. Hvis du kobler Nokia N-Gage til datamaskinen ved hjelp av en Bluetooth-tilkobling 
for første gang, må du koble enhetene. Når du skal koble enhetene, mà du skrive 
inn et passord på begge enhetene. Lag ditt eget passord (1-16 tegn langt, 
numerisk) og skriv inn samme passord på både telefonen og datamaskinen når du 
blir bedt om det. Dette passordet brukes bare en gang og du trenger ikke å huske 
det. Du finner mer informasjon i brukerhåndboken for Nokia N-Gage. 


5. Godkjenn tilkoblingen mellom Nokia N-Gage og datamaskinen. Velg Ja når 
spørsmålet om tilkoblingsanmodning vises på telefondisplayet. Du kan angi at 
datamaskinen er godkjent, noe som betyr at tilkoblingen mellom telefonen og 
datamaskinen gjøres uten ekstra godkjenning. Hvis du vil gjøre dette, går du til 
visningen Koblede enheter, ruller til enheten og velger Alternativer. Velg Angi 
som godkjent. 


Siden Bluetooth-enheter kommuniserer ved hjelp av radiobølger, trenger ikke 
telefonen og den andre Bluetooth-enheten å være i umiddelbar nærhet av hverandre. 
De to enhetene må bare være innenfor et område på maks 10 meter, selv om 
tilkoblingen kan utsettes for forstyrrelser fra hindringer som vegger eller fra andre 
elektroniske enheter. 

Det kan være restriksjoner på bruk av Bluetooth-enheter. Ta kontakt med lokale 
myndigheter. 


Bluetooth-tilkoblingen avsluttes ikke automatisk. Du må avslutte den fra Bluetooth- 
programvaren på datamaskinen. Lukk Bluetooth-tilkoblingen når du slutter å bruke PC 
Suite for Nokia N-Gage i tilkoblet modus. 


p Merk: Hvis du har problemer med å koble telefonen til datamaskinen, må du 
kontrollere at både Nokia N-Gage-telefonen og datamaskinen er slått på, og 
at du har valgt riktig kommunikasjonsport. Se også hjelpeemnene Koble 
Nokia N-Gage til en datamaskin og Koble fra og koble til Nokia N-Gage 
hvis du vil ha mer informasjon. 


Begynne å bruke PC Suite 


Du kan begynne å bruke PC Suite fra Start-menyen: Klikk på Start-knappen, velg 
Programmer, pek på PC Suite for Nokia N-Gage og klikk deretter på PC Suite for 
Nokia N-Gage. 


Hvis du kobler Nokia N-Gage til datamaskinen for første gang, blir du spurt om to ting 
etter at du starter PC Suite: 


e Navnet på telefonen 


Du kan bruker mer enn en Nokia N-Gage med PC Suite. Hvis du vil identifisere de 
enkelte telefonene, må du navngi telefonen. 


e Velge oppgaver som skal opprettes 


Hvis du vil sikkerhetskopiere og synkronisere informasjon mellom Nokia N-Gage- 
telefonen og datamaskinen, må du ha opprettet riktige oppgaver. Under den første 


pb Tips! Du finner 
den elektroniske hjelpen 
på Start-menyen: velg 
Programmer, pek på PC 
Suite for Nokia 
N-Gage og klikk 
deretter på PC- 
programmer for Nokia 
N-Gage- Hjelp. 


pb Tips! Mappene pà 
datamaskinen som 
inneholder informasjon 
om telefonen, blir ogsà 
navngitt i forhold til 
navnet du gir telefonen. 

tilkoblingen lister PC Suite opp oppgavene som kan opprettes automatisk. Du må ikke 
opprette disse oppgavene da, hvis du ikke vil. Hvis du imidlertid oppretter dem, kan du 
redigere dem senere. 


Gjør følgende for å opprette disse oppgavene: 


1. Når den første tilkoblingen er opprettet, vises dialogboksen Velkommen til PC 
Suite for Nokia N-Gage . Skriv inn navnet på telefonen i boksen og klikk på OK. 


2. Deretter blir du spurt om oppgavene du vil utføre med PC Suite. I dialogboksen 
Opprett oppgaver velger du oppgavene du vil at PC Suite skal opprette og klikker 
på OK. Du kan redigere disse oppgavene senere hvis du vil. 


E Merk: Det anbefales ikke å foreta eller svare på anrop under en PC-tilkobling. 
Dette kan avbryte operasjonen. 


Tilkoblet og frakoblet modus 


Du kan bruke PC Suite i enten tilkoblet modus eller frakoblet modus. Du har følgende 
valg: 


e Arbeid tilkoblet - Koble telefonen til datamaskinen og la PC Suite identifisere den. 
I tilkoblet modus er telefonen koblet til den kompatible datamaskinen, og du kan 
arbeide med informasjonen som er lagret på telefonen. 


e Arbeid frakoblet - Lar telefonen være frakoblet og velger navnet på telefonen fra 
en liste over navngitte enheter. 


Menyene og andre tilgjengelige valg i frakoblet modus er forskjellig fra de i tilkoblet 
modus. 

Tilkoblingsstatus 


Ikonet til høyre på statuslinjen og på Windows-oppgavelinjen viser 
tilkoblingsstatusen på følgende måte: 


+ 4 Frakoblet 
- Tia Tilkoblet 


. 33 Overfører data (animert ikon) 


Informasjon i hovedvinduet 


Hovedvinduet i PC Suite viser følgende informasjon og kontroller: 

verktøylinjesnarveierfor —menykommandoer navnet på programmet 
menykommandoer som er åpent 


PC Suite for Nokia N-Gage - Sikkerhetskopiering.'Gjenoppretting 


v 
Sikkerhetskopiering/Gjenoppretting 


BABE dear ner 


Kontrollpanel fo valgte data 


f fa Ralenderdate 
J 
Dataimport 
[Bare telefonminne z] 


fu Dekumenter, 


Jo vier 


Synkronisering 


Bildeoverføring 


programlinje informasjon om navnet på tilkoblet tilkoblings- 
valgt kommando telefon Status 

PC Suite-programmer 


Et antall ikoner vises til venstre i PC Suite-vinduet. Dette området er kjent som 
programlinjen. Klikk på ikonet for å bruke et program. Du finner mer informasjon om 
bruk av et program i den elektroniske hjelpen. 


Sikkerhetskopiering/gjenoppretting 


Med Sikkerhetskopiering/gjenoppretting kan du ta sikkerhetskopi av informasjonen på 
telefonen. Hvis du skulle miste informasjon fra Nokia N-Gage (for eksempel ved at du 
slettet den ved en feil), eller du må gå tilbake til en tidligere, sikkerhetskopiert versjon, 
kan du gjenopprette den på telefonen. Sikkerhetskopiering/gjenoppretting støtter 
minnekortet. 


p Merk: Operatørlogoer, ringetoner (polyfone ringetoner (MIDI-format) og 
enkle toner) og Java-programmer som du har installert på Nokia N-Gage etter 
at du begynte å bruke den, lagres ikke ved sikkerhetskopiering. Disse 
elementene kan derfor ikke gjenopprettes. Bare opprinnelige Nokia N-Gage- 
ringetoner lagres. 


Kontrollpanel 


Du kan bruke kontrollpanelet til å endre noen av de generelle innstillingene i PC Suite. 
Følgende funksjoner finnes i kontrollpanelet: 


e Tilkobling lar deg angi porten som PC Suite bruker når programmet forsøker å ko- 
ble til en telefon. 


e  Dataplassering lar deg angi hvor du vil lagre sikkerhetskopier og synkroniserings- 
filer. 


Copyright © 2003 Nokia. All rights reserved. 


e Enhetsbehandling lar deg se hvilke telefoner som har vært koblet til datamaskin- 
en, og fjerne detaljer om telefoner som du ikke vil koble til lenger. 


E VIKTIG: Du kan ikke gjenopprette informasjon som du har fjernet ved hjelp av 
Enhetsbehandling. 


* Konverteringsprogrammer for filoverføring gjør det mulig å velge hvilke, om 
noen, video- og lydkonverteringsprogrammer som brukes når filene kopieres til tel- 
efonen ved hjelp av Filoverføring. 


Dataimport 


Med Dataimport kan du overføre kontakter og kalenderdata til Nokia N-Gage fra 
Nokia 3320, Nokia 3360, Nokia 3650, Nokia 6210, Nokia 6250, Nokia 6310, Nokia 
6310i, Nokia 6320, Nokia 6340, Nokia 6360, Nokia 6370, Nokia 6385, Nokia 6510, 
Nokia 6590, Nokia 6610, Nokia 6650, Nokia 7110, Nokia 7160, Nokia 7190, Nokia 
7210, Nokia 7650, Nokia 8210, Nokia 8290, Nokia 8310, Nokia 8390, Nokia 8810, 
Nokia 8850, Nokia 8890, Nokia 8910, Nokia 9110 Communicator eller en Palm-enhet. 


Synkroniser 


Med Synkroniser kan du synkronisere telefonkontakter og kalenderdata med 
Microsoft- og Lotus-programmer. 


Hvis du vil synkronisere, må du ha opprettet oppgaver for synkronisering. Når du 
kobler Nokia N-Gage til datamaskinen for første gang, identifiserer PC Suite telefonen 
og oppretter flere oppgaver. Du kan endre disse oppgavene og opprette andre 
oppgaver hvis du vil. Du kan også planlegge at oppgaver skal kjøres regelmessig, hver 
gang du kobler telefonen til datamaskinen, eller bare på kommando. 


Et animert ikon vises på Windows-oppgavelinjen når synkroniseringen pågår: 

€3 Synkroniserer telefonen med datamaskinen (animert ikon). 


Filoverføring 


Med Filoverføring kan du kopiere filer mellom telefonen og datamaskinen, i tillegg til 
å slette og endre navn på valgte filer. Med konverteringsprogram for multimedia 
konverteres automatisk video- og lydformatfiler som du kopierer fra datamaskinen til 
Nokia N-Gage, til video- og lydformatet som telefonen bruker. 


Bildeoverføring 


Med Bildeoverføring kan du kopiere, flytte, endre navn på og slette bildefiler på 
telefonen og datamaskinen. Du kan også se på bildefiler hvis du har et tilordnet 
visningsprogram. 


Veiviser for innstillinger 


Med Veiviser for innstillinger kan du konfigurere innstillinger for e-postkonto, ekstern 
tilkobling, meldingssenter og multimediemeldingssenter for telefonen. Du kan for 
eksempel administrere innstillingene manuelt eller kopiere en konfigurering som 
fungerer, fra datamaskinen til telefonen. Du kan også ta sikkerhetskopi av 
telefoninnstillingene til en fil. 


Installere programvare på telefonen 


Med PC Suite kan du installere programvare for Java™ og enheter på telefonen. Dette 
programmet har ikke noe ikon på programlinjen. Du kan i stedet starte programmet 
fra Verktøy-menyen. Du finner mer informasjon i hjelpeemnet Installere 
enhetsprogramvare i den elektroniske hjelpen. 

P Merk: Installeringspakker kan mottas i en multimediemelding, som et e- 
postvedlegg, via Bluetooth eller de kan lastes ned til telefonen. Hvis du bruker 
PC Suite for å overføre filen, plasserer du den i mappen c:\nokia\installs. 


Db Merk: Du kan bare bruke Java-installeringsfiler med filtypen JAD eller JAR, og 
installeringsfiler for enhetsprogramvare med filtypen SIS. 


P VIKTIG: Installer bare programvare fra kilder som tilbyr tilstrekkelig 
beskyttelse mot virus og annen skadelig programvare. 


Fjerne PC Suite fra datamaskinen 


Avinstallering av PC Suite fjerner alle filer og mapper som ble lagt til med 
installeringsprogrammet for PC Suite, men fjerner ikke sikkerhetskopier og arkiverte 
filer eller synkroniseringsinformasjon. Hvis du installerer PC Suite på nytt, kan du 
derfor sikkerhetskopiere, gjenopprette og synkronisere ved å bruke de samme 
innstillingene som før. 
Merk: Hvis du vil fjerne sikkerhetskopier, synkroniseringsinformasjon og 
annen informasjon knyttet til de tilkoblede telefonene, bør du gjøre dette før 
du fjerner PC Suite. Du finner mer informasjon under Vise og fjerne detaljer 
for en Nokia N-Gage i den elektroniske hjelpen. 


Slik gjør du når du vil fjerne PC Suite: 


1. Klikk på Start-knappen i Windows, pek på Innstillinger og klikk deretter 
Kontrollpanel. 


2. Dobbeltklikk på Legg til / fjern programmer. 

3. Velg PC Suite for Nokia N-Gage fra listen over installerte programmer. Klikk på 
Legg til / fjern. En bekreftelsesdialogboks åpnes. 


4. Når du har bekreftet at du vil fjerne PC Suite fra datamaskinen, fjerner 
avinstalleringsprogrammet programfilene og informerer deg om at du må starte 
maskinen på nytt for å fullføre avinstalleringsprosessen. Når datamaskinen starter 
på nytt, fullfører avinstalleringsprogrammet prosessen med å fjerne PC Suite fra 
datamaskinen. 


P Merk: Avinstalleringen av PC Suite fjerner ikke Nokia Connectivity SDK. Du 
kan fjerne Nokia Connectivity SDK fra datamaskinen ved hjelp av Legg til / 
fjern programmer i kontrollpanelet i Windows. 


Avinstalleringsprogrammet lar noen filer som inneholder informasjon om Nokia- 
enhetene du har koblet til datamaskinen, ligge igjen på datamaskinen. Hvis du 
bestemmer deg for å installere PC Suite på nytt, vil du kunne fortsette å bruke PC Suite 
som før. 


Copyright © 2003 Nokia. All rights reserved. 


Viktig sikkerhetsinformasjon 


All sikkerhetsinformasjon i brukerhåndbøkene til telefonen og datamaskinen gjelder 
også når dette produktet brukes med telefonen. 


Husk å ta sikkerhetskopier av alle viktige data, slik at du har en kopi hvis noe skulle bli 
ødelagt eller endret. 


På enkelte steder kan det være restriksjoner på bruk av Bluetooth-enheter. Ta kontakt 
med lokale myndigheter eller tjenesteleverandør. 


Installer bare programvare fra kilder som gir tilstrekkelig beskyttelse mot skadelig 
programvare. 

